Stephen Bywater

Stephen Michael Bywater (født 7. juni 1981) er en engelsk tidligere fotballspiller.

Biografi 
Stephen Bywater startet sin fotballkarriere i Rochdale i 1997, og den 6. januar 1998 spilte han sin første kamp for klubben da Rochdale tapte 6-1 for Carlisle United i den engelske cupturneringen Football League Trophy. Bywater spilte ikke flere obligatoriske kamper for the Dale fordi han allerede måneden etter sin debut ble han kjøpt av West Ham United for £300 000. I september 1999 ble Stephen Bywater lånt ut til Wycombe Wanderers og i løpet av dette 2 måneder lange oppholdet spilte han to ligakamper for klubben fra Buckinghamshire før han i november 1999 startet på et nytt låneopphold, denne gang i Hull City. Hans første kamp for the Tigers var 23. november 1999 i en ligakamp mot Halifax Town. I januar 2000 returnerte til West Ham, og 12. februar 2000 debuterte han for Londonklubben da the Hammers slo Bradford City 5-4 i Premier League.

I 2001/2002 hadde Stephen Bywater to låneopphold der det første var i Wolverhampton Wanderers og det andre i Cardiff City. Bywater spilte imidlertid ingen obligatoriske kamper i løpet av disse to oppholdene. I august 2005 skrev han nok en gang under på en låneavtale og denne gang gikk turen til Coventry City. Bywater debuterte for Coventry den 6. august 2005 og fram til oktober 2005 ble det totalt 14 ligakamper før han returnerte tilbake til West Ham. 

I august 2006 takket han ja til et tilbud fra Derby County, og den 12. august 2006 spilte han sin første kamp for The Rams. Bywater signerte først en låneavtale, men den ble erstattet med en permanent kontrakt den 28. august da Derby betalte £375 000 til West Ham. Totalt spilte han 37 ligakamper for Derby i 2006/07-sesongen, og han spilte også 6 andre obligatoriske kamper for klubben i denne sesongen.

Karrière som spiller

Klubblag

Meritter 
 Rykket opp til Premier League med West Ham som vant playoff-finalen i 2004/05-sesongen.
 Rykket opp til Premier League med Derby som vant playoff-finalen i 2006/07-sesongen.

Kilder 
 Rollin, Glenda & Rollin, Jack: SKYSPORTS FOOTBALL YEARBOOK 2006-07 (side 554).  Headline Book Publishing, London. ISBN 0-7553-1526-X

Referanser

Eksterne lenker 
 

Engelske fotballspillere
Fotballspillere for Rochdale AFC
Fotballspillere for West Ham United FC
Fotballspillere for Wycombe Wanderers FC
Fotballspillere for Hull City AFC
Fotballspillere for Wolverhampton Wanderers FC
Fotballspillere for Cardiff City FC
Fotballspillere for Coventry City FC
Fotballspillere for Derby County FC
Fotballspillere for Ipswich Town FC
Fotballspillere for Sheffield Wednesday FC
Fotballspillere for Millwall FC
Fotballspillere for Gillingham FC
Fotballspillere for Doncaster Rovers FC
Fotballspillere for Burton Albion FC
Personer fra Manchester
Fødsler i 1981